CELEX: 32016D1636
Language: hu
Date: 2016-09-06 00:00:00
Title: A Politikai és Biztonsági Bizottság (KKBP) 2016/1636 határozata (2016. szeptember 6.) a harmadik államoknak az Európai Unió közép-afrikai köztársasági katonai kiképzési KBVP-missziójához (EUTM RCA) történő hozzájárulása elfogadásáról (EUTM RCA/1/2016)

10.9.2016   
            
            
               HU
            
            
               Az Európai Unió Hivatalos Lapja
            
            
               L 243/13
            
         A POLITIKAI ÉS BIZTONSÁGI BIZOTTSÁG (KKBP) 2016/1636 HATÁROZATA
   (2016. szeptember 6.)
   a harmadik államoknak az Európai Unió közép-afrikai köztársasági katonai kiképzési KBVP-missziójához (EUTM RCA) történő hozzájárulása elfogadásáról (EUTM RCA/1/2016)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió közép-afrikai köztársasági katonai kiképzési KBVP-missziójáról (EUTM RCA) szóló, 2016. április 19-i (KKBP) 2016/610 tanácsi határozatra (1),
   mivel:
   
               (1)
            
            
               A (KKBP) 2016/610 tanácsi határozat 8. cikke (2) bekezdésének értelmében a Tanács felhatalmazta a Politikai és Biztonsági Bizottságot (PBB), hogy hozza meg a harmadik államok által felajánlott hozzájárulások elfogadásáról szóló, vonatkozó határozatokat.
            
         
               (2)
            
            
               Az uniós misszió parancsnokának a Grúzia által nyújtandó hozzájárulásra vonatkozó ajánlása, valamint az Európai Unió Katonai Bizottságának szakvéleménye alapján Grúzia hozzájárulását el kell fogadni.
            
         
               (3)
            
            
               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Következésképpen Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,
            
         ELFOGADTA EZT A HATÁROZATOT:
   1. cikk
   Harmadik államok hozzájárulása
   (1)   A PBB elfogadja és jelentős mértékűnek ítéli Grúzia hozzájárulását az EUTM RCA misszióhoz.
   (2)   Grúzia mentesül az EUTM RCA költségvetéséhez nyújtandó pénzügyi hozzájárulás alól.
   2. cikk
   Hatálybalépés
   Ez a határozat az elfogadásának napján lép hatályba.
   
      Kelt Brüsszelben, 2016. szeptember 6-án.
      
         
            a Politikai és Biztonsági Bizottság részéről
         
         
            az elnök
         
         W. STEVENS
      
   
   
      (1)  HL L 104., 2016.4.20., 21. o.